钦定古今图书集成/明伦汇编/闺媛典/第065卷 > 莫逾式妻林氏
## 钦定古今图书集成/明伦汇编/闺媛典/第065卷 > 莫逾式妻林氏

按《广东通志》：“林氏，新会人。年十九，为儒士莫逾式妻。
二十三式亡，止一子，林矢志从死，家人力防之。日夜
拊柩痛哭，呕血满地。父母使二妪解劝，迎归调治，氏
不去，收平日纨绮焚之。姑陈氏病疫，无敢近者，氏独
身侍侧。姑殁，设灵卧所，朝夕哀奠，跬步不离。乳母胡
氏谩言曰：‘吾已为择贵婿，母已允之矣’。氏闻言气激”，
放声大哭，吐血死。